《清明客感二首 其一》
清代·缪重熙

新柳垂条起复眠，清明春老欲飞绵。莺花早谢寻芳梦，鸠雨还防做冷天。

子舍久违惊节候，申江乍暖换风烟。饧箫声里添惆怅，空忆松楸远近阡。

作者简介：号星熊，字心农，郡庠生。家贫力学，品德高尚。至孝亲割股疗亲疾，嘉庆十九年生，同治六年卒。邑志传孝弟，有检身集十二卷，桂荫轩诗稿二卷。